stanford-oval/wikipedia huggingface dataset:
Every Little Thing

| Every Little Thing |
| --- | --- |
 ELT vuonna 2008
Tiedot
Toiminnassa:  1996–
Tyylilaji:  pop rock, soft rock
Kotipaikka:  Tokio, Japani
Laulukieli:  japani
Jäsenet:  Kaori Mochida, laulaja   Ichirō Itō, kitaristi  
Entiset jäsenet:  Mitsuru Igarashi, kosketinsoittaja (1996–2000) 
Levy-yhtiö:  Avex Trax  
Aiheesta muualla
Kotisivut
Infobox OKNimi-testi OK: 
Every Little Thing eli ELT on vuonna 1996 perustettu japanilainen popyhtye, jonka muodostavat laulaja Kaori Mochida ja kitaristi Ichirō Itō. Yhtyeessä oli alun perin kolmaskin jäsen, Mitsuru Igarashi, joka kuitenkin jätti yhtyeen vuonna 2000.
Every Little Thing on saavuttanut Japanissa suurta menestystä kosketinsoitinvetoisen popin ja soft rockin sekoituksellaan. Yhtyeen toinen albumi Time to Destination (1998) myi 3,5 miljoonaa kappaletta.
Historia

Mitsuru Igarashi perusti yhtyeen vuonna 1996. Igarashi toimi avex-levy-yhtiössä tuottajana ja etsi naista duoon, jossa hän olisi itse soittanut koskettimia. Hän kuuli Kaori Mochidan demonauhan, ihastui Kaorin vahvaan, mutta herkkään ääneen ja kysyi häntä mukaan yhtyeeseen. Kaori oli tuolloin vielä koulussa ja yritti saada levytyssopimusta jätettyään The Kuro Buta All-Stars -yhtyeen (Morning Musumen kaltainen, monen tytön ryhmä). Igarashi pyysi myös kitaraa soittanutta ystäväänsä Ichirō Itōta avustamaan yhtyeen ensimmäisen singlen teossa. ”Feel My Heart” menestyi niin hyvin, että Ito päätti jäädä yhtyeeseen pysyvästi.
Every Little Thingin ensimmäinen studioalbumi Everlasting (1997) oli myös menestys, mutta yhtye sai ensimmäisen Oricon-listan ykkössijansa vasta singlen ”For the moment” myötä. Vuonna 1998 julkaistu toinen albumi Time to Destination oli yksi kyseisen vuoden myydyimmistä albumeista ja on edelleen Every Little Thingin myydyin julkaisu. Samaiselta albumilta on otettu yhtyeen myydyin single ”Time goes by”.
Kun Every Little Thing oli suosionsa huipulla vuonna 2000, Mitsuru Igarashi päätti jättää yhtyeen muodostaakseen uuden yhtyeen Day After Tomorrow. Yhtyeestä tuli duo, kuten Igarashi oli alun perin suunnitellutkin.
Igarashin ero yhtyeestä merkitsi myös muutosta yhtyeen musiikissa. Every Little Thing siirtyi tuotetusta poprockista pehmeämmän, akustisen rockin suuntaan. Muutos alkoi singlestä ”Sure”, mutta kulminoitui singleen ”Ai no kakera”. ”Ai no kakeran” jälkeen 31. tammikuuta 2001 julkaistu ”Fragile/Jirenma” oli myös jättimenestys ja lienee yhtyeen toiseksi myydyin single.
Vuoden 2001 jälkeen Every Little Thingin suosio on laskenut, mutta se jatkaa silti musiikin tekemistä, vaikka monet samantyyppiset yhtyeet, kuten My Little Lover, Day After Tomorrow ja Do As Infinity, ovatkin jo lopettaneet. Vuonna 2004 julkaistu albumi Commonplace sisältää pääasiassa balladeja ja akustisia kappaleita ja seuraavan vuoden Acoustic: Latte olikin, nimensä mukaisesti, akustisia kappaleita sisältävä kokoelma.
Yhtye julkaisi elokuussa albumin Crispy Park, jonka kappale ”Swimmy” otettiin Kekkon dekinai otoko -televisiodraaman tunnussäveleksi.[lähde? ] Yhtyeen maaliskuussa 2008 julkaistu albumi Door oli yhtyeen toistaiseksi lyyrisin, ja Mochida kertoi olevansa albumiin tyytyväisempi kuin koskaan aiemmin.
Jäsenet

Kaori Mochida (jap. 持田　香織, Mochida Kaori), s. 24. maaliskuuta 1978 Tokio; laulu, sanoitus
Ichirō Itō (jap. 伊藤　一朗, Itō Ichirō), s. 10. marraskuuta 1967 Kanagawan prefektuuri; kitara, sävellys, sovitus
Mitsuru Igarashi (jap. 五十嵐 充, Igarashi Mitsuru), s. 17. toukokuuta 1969;[lähde? ] koskettimet, tuottaja, jätti yhtyeen vuonna 2000
Julkaisut

Studioalbumit
Everlasting (1997)
Time to Destination (1998)
Eternity (2000)
4 Force (2001)
Many Pieces (2003)
Commonplace (2004)
Acoustic: Latte (2005)
Crispy Park (2006)
Door (2008)
Change (2010)
Ordinary (2011)
Kokoelma-albumit
Every Best Single +3 (1999)
Every Ballad Songs (2000)
Every Best Single 2 (2003)
14 Message: Every Ballad Songs 2 (2007)
Every Best Single: Complete (2009)
Aiheesta muualla

Viralliset kotisivut (Arkistoitu – Internet Archive) (japaniksi)
Nippop-profiili (englanniksi)
Euroliigan palkinnot

Euroliigan pelaajapalkintoja on jaettu kaudesta 1987–1988 lähtien.
Palkinnot > Euroliigan Final Fourin arvokkain pelaaja

| --- | --- |
 1988  Bob McAdoo (Tracer Milano)  1989  Dino Rađa (Jugoplastika Split)  1990  Toni Kukoč (Jugoplastika Split)  1991  Toni Kukoč (Pop 84 Split)  1992  Predrag Danilović (Partizan)  1993  Toni Kukoč (Benetton)  1994  Žarko Paspalj (Olympiakos)  1995  Arvydas Sabonis (Real Madrid)  1996  Dominique Wilkins (Panathinaikos)  1997  David Rivers (Olympiakos)  1998  Zoran Savić (Kinder)  1999  Tyus Edney (Zalgiris)  2000  Željko Rebrača (Panathinaikos)  2001  Ariel McDonald (Maccabi) (FIBA)  2001  Manu Ginóbili (Kinder) (ULEB):  2002  Dejan Bodiroga (Panathinaikos)  2003  Dejan Bodiroga (Barcelona)  2004  Anthony Parker (Maccabi)  2005  Šarūnas Jasikevičius (Maccabi)  2006  Theodoros Papaloukas (TsSKA)  2007  Dimitris Diamantidis (Panathinaikos)  2008  Trajan Langdon (TsSKA)  2009  Vasileios Spanoulis (Panathinaikos)  2010  Juan Carlos Navarro (Barcelona)  2011  Dimitris Diamantidis (Panathinaikos)  2012  Vasileios Spanoulis (Olympiakos)  2013  Vasileios Spanoulis (Olympiakos)  2014  Tyrese Rice (Maccabi)
Palkinnot > Muut palkinnot

Euroliigassa jaetaan viikoittain pelikierroksen parhaalle pelaajalle palkinto. Tämän lisäksi kuukauden parhaalle pelaajalle annetaan palkinto. Kauden päätteeksi pelaajista valitaan kymmenen kahteen tähdistökentälliseen.
Aiheesta muualla

Euroliiga (englanniksi)
Eurooppalainen elokuva

Eurooppalainen elokuva käsittää kaikki kaikissa Euroopan maissa tehdyt elokuvat. Eurooppalaisen elokuvan historia on pitkä, sillä elokuva keksittiin Ranskassa, jossa tehtiin ja näytettiin myös ensimmäiset elokuvat.
Eurooppalainen elokuva on tuottanut kuuluisia elokuvaklassikkoja, kuten Cherbourgin sateenvarjot tai Polkupyörävaras. Eurooppalaisen elokuvan parista on myös noussut runsaasti maailmankuuluja ohjaajia, mm. Vittorio de Sica, Rainer Werner Fassbinder, Roberto Rossellini, Federico Fellini, Ingmar Bergman, Lars von Trier, Aki Kaurismäki ja Fritz Lang. Moni maailmanluokan tähti on myös aloittanut ja tai peräti luonut uransa eurooppalaisissa elokuvassa, näitä ovat mm. Brigitte Bardot, Catherine Deneuve, Sophia Loren, Marcello Mastroianni, Alain Delon ja Romy Schneider. Voidaankin sanoakenen mukaan?, että toisen maailmansodan jälkeinen aika aina 1970-luvulle asti oli eurooppalaisen elokuvan kulta-aikaa.
Tyypillistä eurooppalaiselle elokuvalle verrattuna yhdysvaltalaiseen elokuvaan on vapaamielisyys elokuvissa esiintyvää alastomuutta ja seksuaalisuutta kohtaan mutta vähemmän vapaamielinen elokuvissa esiintyvää väkivaltaa kohtaan.kenen mukaan? Yhdysvalloissa eurooppalaista elokuvaa näytetään muiden ulkomaisten elokuvien tavoin yleensä taide-elokuvateattereissa.
Joitain huomattavia eurooppalaisen elokuvan liikkeitä ovat saksalainen ekspressionismi, italialainen neorealismi, ranskalaisen elokuvan uusi aalto, Uusi saksalainen elokuva ja Dogma 95.
Eurooppalaiselle elokuvalle on oma palkintonsa, European Film Awards.
Huomattavia eurooppalaisia elokuvajuhlia

Venetsian elokuvajuhlat
Berliinin elokuvajuhlat
Cannesin elokuvajuhlat
Aiheesta muualla

European Cinema Research Forum
Studies in European Cinema
Galanthis

Galanthis oli kreikkalaisessa mytologiassa Alkmenen palvelijatar, alhaissukuinen ja kultahiuksinen neito, joka oli aina altis palvelemaan emäntäänsä ja siksi tämän suosikki.
Alkemenen ollessa synnyttämässä Heraklesta Galanthis toimitti askareita, ja kulkiessaan edestakaisin hän huomasi synnytyksen jumalattaren Eileithyian istuvan alttarin ääressä kädet ja jalat ristissä. Nopeaälyisenä hän yhdisti hitaasti etenevän synnytyksen Heran juonitteluun, ja niin hän huudahti tälle ilosanoman, että Alkemen rukouksiin on vastattu ja tämä on synnyttänyt terveen pojan. Yllättyneenä jumalatar oikaisi raajansa, ja samalla synnytys lähti etenemään. Herakles syntyi nopeasti.
Galanthis nauroi ja pilkkasi jumalatarta, jolloin tämä hiuksista kiinni tarttuen kaatoi hänet maahan. Rimpuilevan Galanthiin muoto muuttui näätäeläimeksi jumalattaren pitäessä tätä aloillaan, mutta jotain myös säilyikin — hänen hiustensa kultainen väri —, ja hän kulkee yhä sisään ja ulos emäntänsä talosta; lumikot ja hillerit täyttivät kotikissan paikkaa antiikin Kreikassa. Koska lisäksi Alkmenen synnytys oli autettu suusta tulevilla valheilla, määrättiin näätäeläimet synnyttämään jälkeläisensä suun kautta.
Flying Swords of Dragon Gate

| Flying Swords of Dragon Gate> 龍門飛甲 |
| --- | --- |

Ohjaaja:  Tsui Hark
Käsikirjoittaja:   Tsui Hark  Zhu Yali  Ho Kei Ping 
Tuottaja:   Nansun Shi  Tsui Hark 
Säveltäjä:  Wu Wai Lap
Kuvaaja:  Choi Sung Fai
Koreografi:  Yuen Bun
Pääosat:  Jet Li
Valmistustiedot
Valmistusmaa:  Kiinan kansantasavalta Hongkong
Tuotantoyhtiö:  China Film Group Shanghai Media Group
Levittäjä:  Netflix
Kesto:  125 minuuttia
Alkuperäiskieli:  mandariinikiina
Aiheesta muualla
IMDb 
AllMovie
Infobox OKNimi-testi OK: 
Flying Swords of Dragon Gate (kiin. 龍門飛甲) on vuonna 2011 julkaistu wuxia-elokuva. Elokuvan pääosia esittävät Jet Li, Zhou Xun, Chen Kun, Li Yuchun, Kwai Lun-mei, Louis Fan, Mavis Fan, Wu Di, Zhuang Guoqi, Li Yuan, Gordon Liu ja Zhang Xinyu. Elokuvan on ohjannut Tsui Hark. Elokuvan juoni perustuu osittain vuoden 1966 elokuvaan Dragon Gate Inn ja vuoden 1992 elokuvaan New Dragon Gate Inn.
Aiheesta muualla

Flying Swords of Dragon Gate Internet Movie Databasessa (englanniksi)
Ella Purnell

| Ella Purnell |
| --- | --- |

Henkilötiedot
Koko nimi:  Ella Summer Purnell
Syntynyt: 17. syyskuuta 1996 (ikä 28) Whitechapel, London, England
Kansalaisuus:  britti
Ammatti:  näyttelijä
Näyttelijä
Aktiivisena:  2009–
Merkittävät roolit:  Miss Peregrinen koti eriskummallisille lapsille, Sweetbitter
Aiheesta muualla
IMDb
Elonet
Ella Summer Purnell (s. 17. syyskuuta 1996) on englantilainen näyttelijä. Hän aloitti uransa lapsinäyttelijänä West Endissä ja elokuvissa Ole luonani aina (2010), Intruders (2011) ja Maleficent - Pahatar (2014). Hänen muita elokuviaan ovat Miss Peregrinen koti eriskummallisille lapsille (2016), Churchill (2017) ja Army of the Dead (2021).
Televisiossa Purnell on näytellyt mysteerisarjassa Ordeal by Innocence (2018), historiallisessa minisarjassa Belgravia (2020), trillerissä Yellowjackets (2021–2023) ja draamasarjassa Fallout (2024). Hän on myös antanut äänensä hahmoille Jinx sarjassa Arcane sekä Gwyndala sarjassa Star Trek: Prodigy.
Varhaiselämä

Ella Summer Purnell syntyi Whitechapelin alueella Itä-Lontoossa 17. syyskuuta 1996 ja kasvoi Bethnal Greenissä.
Hän opiskeli Bethnal Green Montessorissa, Forest Schoolissa, City of London School for Girlsissä ja Young Actors Theatre Islingtonissa. Hän osallistui myös viikoittaisille tunneille Sylvia Young Theatre Schoolissa opiskellessaan näyttelemistä, laulua sekä tanssia.
Filmografia > Elokuvat

| Vuosi | Nimi | Rooli | Huomautuksia |
| --- | --- | --- | --- |
| 2010 | Ole luonani aina | Nuori Ruth |  |
| 2010 | Ways to Live Forever | Kayleigh |  |
| 2011 | Nice | Karkkia | Lyhytelokuva |
| 2011 | Intruders | Mia |  |
| 2013 | Kick-Ass 2 | Dolce |  |
| 2014 | WildLike | MacKenzie |  |
| 2014 | Maleficent – Pahatar | Nuori Pahatar |  |
| 2016 | The Journey is the Destination | Amy |  |
| 2016 | Tarzanin legenda | Nuori Jane Porter | Ei nimetty |
| 2016 | Neiti Peregrinen koti eriskummallisille lapsille | Emma Bloom |  |
| 2017 | Churchill | Helen Garrett |  |
| 2017 | Access All Areas | Mia |  |
| 2018 | Ufo | Natalie |  |
| 2021 | Army of the Dead | Kate Ward |  |
Filmografia > Televisio

| Vuosi | Nimi | Rooli | Huomautuksia |
| --- | --- | --- | --- |
| 2015 | Cyberbully | Megan | Televisioelokuva |
| 2018 | Ordeal by innocence | Hester Argyll | Minisarja, 3 jaksoa |
| 2018–2019 | Sweetbitter | Tess | Päärooli, 14 jaksoa |
| 2020 | Belgravia | Lady Maria Gray | Minisarja, 6 jaksoa |
| 2021 - nykypäivään | Star Trek: Prodigy | Gwyn | Äänirooli Päärooli, 20 jaksoa |
| 2021–2023 | Yellowjackets | Jackie Taylor | Päärooli (kausi 1), toistuva rooli (kausi 2) (12 jaksoa) |
| 2021 - nykypäivään | Arcane | Jinx | Äänirooli Päärooli, 6 jaksoa |
| 2024 | Invincible | Jane | Äänirooli, jakso: "I thought you were stronger" |
| 2024 | Fallout | Lucy MacLean | Päärooli |
| TBA | Army of the Dead: Lost Vegas | Kate Ward | Äänirooli, tulevat sarjat |
| TBA | Sweetpea | Rhiannon Lewis | Päärooli, tuleva sarja; myös vastaava tuottaja |
Filmografia > Näyttämö

| Vuosi | Nimi | Rooli | Teatteri |
| --- | --- | --- | --- |
| 2017 | Natives | A | Southwark Playhouse |
Filmografia > Videopelit

| Vuosi | Nimi | Rooli | Huomautuksia |
| --- | --- | --- | --- |
| 2022 | Star Trek Prodigy: Supernova | Gwyn | Äänirooli |
Aiheesta muualla

Ella Purnell Internet Movie Databasessa. (englanniksi)
Frank Odberg

| Mitalit> Maa:  Belgia.Miesten soutu. Olympialaiset  | Mitalit> Maa:  Belgia.Miesten soutu. Olympialaiset  | Mitalit> Maa:  Belgia.Miesten soutu. Olympialaiset  | Maa:  Belgia> Miesten soutu. |
| --- | --- | --- | --- |
|  Hopeaa | Pariisi 1900 | kahdeksikko |  |
Frank Odberg (1879–1917) oli belgialainen soutaja. Hän kilpaili vuoden 1900 kesäolympialaisissa Pariisissa; hän kuului siellä Royal Club Nautique de Gand -joukkueeseen, joka sai hopeaa kahdeksikossa.
Eurooppalainen lohikäärme

Friedrich Justin Bertuchin kuvitus siivekkäästä lohikäärmeestä vuodelta 1806.
Eurooppalainen lohikäärme on taruolento eurooppalaisessa kansanperinteessä ja mytologiassa.
Varhaiskeskiajalla ja sen jälkeen eurooppalainen lohikäärme on tyypillisesti kuvattu suurena, tulta hengittävänä, hilseilevänä, sarvimaisena ja liskomaisena olentona. Olennolla on myös kuvattu olevan nahkaiset, lepakkomaiset siivet, neljä jalkaa ja pitkä, lihaksikas, tarttuva häntä. Joissakin kuvauksissa on lohikäärmeitä, joilla on yksi tai useampi seuraavista ominaisuuksista: höyhenpeitteiset siivet, korvien röyhelöt, tuliset harjat ja selkärankaa pitkin kulkevat norsunluupiikit sekä erilaisia eksoottisia koristeita.
Kansantarinoissa lohikäärmeiden veren kerrotaan sisältävän ainutlaatuisia voimia, jotka pitävät ne hengissä pidempään tai antavat niille myrkyllisiä tai syövyttäviä ominaisuuksia. Kristillisessä kulttuurissa tyypillinen lohikäärme suojelee kullalla ja aarteilla täytettyä luolaa tai linnaa. Paha lohikäärme yhdistetään usein suureen sankariin, joka yrittää tappaa sankarin. Hyvän lohikäärmeen sanotaan antavan tukea tai viisaita neuvoja. Roomalainen runoilija Vergilius kuvailee runossaan Culex paimenta, joka taistelee suuren, kuristavan lohikäärmeen kanssa. Paimen kutsuu lohikäärmettä "serpentiksi" sekä "dracoksi". Tämä osoittaa, että Vergiliuksen aikaan nämä kaksi käsitettä saattoivat tarkoittaa samaa asiaa.
Vaikka lohikäärme on siivekäs olento, se asustaa yleensä maanalaisessa luolassa, mikä osoittaa sen olevan Maan muinainen olento.
Nykyaikaiset lohikäärmeet

Myöhäiskeskiajalta 1600-luvulle asti suosituissa tunnuskirjoissa lohikäärmettä pidetään ahneuden vertauskuvana. Lohikäärmeiden yleisyys eurooppalaisessa heraldiikassa osoittaa, että lohikäärmeet edustavat muutakin kuin ahneutta.
Nykyaikana lohikäärmeitä on pitkään kuvattu ahneina aarteenkeräilijöinä, jotka kaipaavat kultaa ja arvokkaita jalokiviä. Tällaisissa tarinoissa, kuten Beowulf, aarteiden varastaminen herättää lohikäärmeessä raivoa. Fantasiassa on kuitenkin ollut suuntaus kuvata lohikäärmeitä alun perin positiivisessa valossa: liittolaisina vihollisten sijaan, kuten Walesin punainen lohikäärme ja Puolan velilohikäärme. Fantasian lohikäärmeitä pidetään yhä enemmän ihmisten ystävinä sekä erittäin älykkäinä ja jaloina olentoina, mutta ne ovat silti legendojen pelottavia petoja. Ne esitetään usein yksittäisten ihmisten suojelijoina ja läheisinä ystävinä.
Pterosaurusten fossiilien löytämisen jälkeen eurooppalaiset lohikäärmeet kuvataan usein ilman etujalkoja, seisomassa sekä kävelemässä pterosauruksen tavalla takajaloillaan ja siipien ranteilla.
Aiheesta muualla

Kuvia tai muita tiedostoja aiheesta Eurooppalaiset lohikäärmeet Wikimedia Commonsissa
West Edmonton Mallin tulta hengittävä lohikäärme animatronic. Se poistettiin vuonna 2014 korkeiden ylläpitokustannusten ja kuivuvan kumipinnan vuoksi.
European synchrotron radiation facility

ESRF:n synkrotroni on kuvan renkaan muotoinen rakennus.
European Synchrotron Radiation Facility (ESRF) on yhteiseurooppalainen synkrotronisäteilytutkimuslaitos, joka sijaitsee Grenoblessa Ranskassa. Tutkimuskeskuksen rakentamisesta päätettiin kahdentoista Euroopan maan kesken ja rakentaminen alkoi vuonna 1988. ESRF:n synkrotronista tuli Euroopan voimakkain synkrotronilähde sen aloitettua käyttäjien palvelemisen 1994. Nykyään ESRF:n toimintaa rahoittaa yhteensä 18 Euroopan maata. Tutkimuskeskuksen vuoden 2007 budjetti oli noin 80 miljoonaa euroa.
ESRF:n kanssa samalla alueella sijaitsee myös muita tutkimuskeskuksia, muun muassa Institut Laue-Langevin (ILL), jonka tutkimusreaktori on aivan ESRF:n synkrotronin vieressä. Alueella on myös eurooppalaisen molekyylibiologian tutkimuskeskuksen EMBL:n ja ranskalaisen Centre national de la recherche scientifique (CNRS) -tutkimuskeskuksen toimipisteet.
Flying Tiger Copenhagen

Flying Tiger Copenhagenin myymälä Lontoossa.
Flying Tiger Copenhagen on tanskalainen vuonna 1995 Kööpenhaminasta kotoisin oleva kauppaketju, jonka on perustanut Lennart Lajboschitz. Se myy muun muassa toimisto-, koulu- ja askartelutarvikkeita, leluja, hygieniatuotteita, astioita ja sisustusesineitä. Flying Tiger Copenhagenilla on yli 950 myymälää ympäri maailmaa esimerkiksi useissa Euroopan maissa, kuten Britanniassa, Espanjassa, Irlannissa, Norjassa, Ruotsissa, Suomessa ja Tanskassa.
Ketjun myymälät tunnettiin aiemmin nimillä Tiger, TGR, Flying Tiger ja Flying Tiger Copenhagen. Vuonna 2016 kaikkien nimet vaihdettiin muotoon Flying Tiger Copenhagen.
Ketjun ensimmäinen Suomen-myymälä perustettiin Helsingin Itäkeskukseen vuoden 2012 alussa. Seuraavan vuoden lokakuussa myymälöitä oli 20. Vuonna 2016 myymälöitä oli 27.
Talouselämä-lehden mukaan Flying Tiger Copenhagenilla oli suuri vaikutus Tiimarin konkurssiin ajautumisessa, koska Tigerillä oli tapana sijoittaa kauppansa aivan Tiimarin lähietäisyydelle.
Flying Tigerin myymälät Suomessa

Espoo (2)
Helsinki (5)
Hyvinkää (1)
Hämeenlinna (1)
Jyväskylä (2)
Kotka (1)
Kouvola (1)
Kuopio (1)
Lahti (1)
Lappeenranta (1)
Lempäälä (1)
Oulu (2)
Pori (1)
Porvoo (1)
Raisio (1)
Salo (1)
Seinäjoki (1)
Tampere (2)
Turku (2)
Vaasa (1)
Vantaa (1)
Ylöjärvi (1)
Francis Cole Pratt

Francis Cole Pratt (19. tammikuuta 1867 Hartford, Connecticut, Yhdysvallat – 26. tammikuuta 1930) oli yhdysvaltalainen liikemies. Hänen isänsä oli Francis Ashbury Pratt, toinen Pratt & Whitneyn perustajista ja yrityksen pitkäaikainen toimitusjohtaja. Francis osallistui Connecticutin kansalliskaartin toimintaan, pelasi jalkapalloa yliopistonsa joukkueessa ja suoritti tutkinnon koneenrakennuksessa vuonna 1888. Valmistumisensa jälkeen hän aloitti Pratt & Whitneyn palveluksessa erityistehtävissä ja tutkimustöissä. Francis Pratt työskenteli konepajassa, suunnitteluosastolla ja toimistossa kahta lyhyttä ajanjaksoa lukuun ottamatta vuoteen 1906 asti. Pratt oli yrityksen vientijohtajana 1898–1901 ja konttoripäällikkönä 1901–1906. Hän muun muassa vastasi Pratt & Whitneyn osastosta Chicagon maailmannäyttelyssä 1893 ja Pariisin maailmannäyttelyssä 1900, mistä hän seuraavana vuonna sai Ranskan kunnialegioonan ritarin arvon.
Vuodet 1906–1927 Pratt toimi General Electricin palveluksessa Schenectadyssä New Yorkissa. Hän aloitti varatoimitusjohtajan apulaisena, toimi sitten toimitusjohtajan apulaisena, suunnittelujohtajana sekä suunnittelusta ja valmistuksesta vastaavana johtajana. Pratt ehti työuransa aikana hoitaa myös monia luottamustehtäviä ja vuonna 1925 hänelle suotiin Yalen yliopiston kunniatohtorin arvo.
Galanta (piiri)

Galantan piiri (slovakiksi okres Galanta) on Slovakian piiri Trnavan alueella. Sen väkiluku oli vuoden 2019 lopussa 94 138. Piirin hallinnollinen keskus on Galantan kaupunki ja suurin kaupunki noin 15 500 asukkaan Sereď.
Galantan piirillä on Slovakian sisällä yhteistä rajaa Dunajská Stredan, Hlohovecin, Trnavan, Nitran, Šaľan, Komárnon ja Senecin piirien kanssa. Sen halki virtaavat Váh-, Pieni-Tonava-, Čierna Voda- ja Dudváh-joet. Piirin pinta-alasta noin 80 prosenttia on maatalousmaata.
Vuoden 2010 lopussa Galantan piirin asukkaista 51,1 prosenttia oli naisia ja noin 48,9 prosenttia miehiä. Vuoden 2011 lopussa piirin väestöstä 59,6 prosenttia oli slovakkeja ja 34,9 prosenttia unkarilaisia. Alle 14-vuotiaiden osuus väestöstä oli vuoden 2011 lopussa 13,6 prosenttia, 15–64-vuotiaiden 73,4 prosenttia, yli 65-vuotiaiden 12,9 prosenttia ja väestön keski-ikä oli 39,8 vuotta. Alueen talouden ja työllisyyden kannalta tärkein elinkeino on sähkötekninen teollisuus.
Kunnat

Galantan piirin 36 kuntaa. Ne kunnat, jotka ovat myös kaupunkeja ovat luettelossa lihavoituja.
| 0 | 1 | 2 |
| --- | --- | --- |
|  Abrahám  Čierna Voda  Čierny Brod  Dolná Streda  Dolné Saliby  Dolný Chotár  Galanta  Gáň  Horné Saliby  Hoste  Jánovce  Jelka  |  Kajal  Košúty  Kráľov Brod  Malá Mača  Matúškovo  Mostová  Pata  Pusté Sady  Pusté Úľany  Sereď  Sládkovičovo  Šalgočka  |  Šintava  Šoporňa  Tomášikovo  Topoľnica  Trstice  Váhovce  Veľká Mača  Veľké Úľany  Veľký Grob  Vinohrady nad Váhom  Vozokany  Zemianske Sady  |
Galapagoksenkoira

| Galapagoksenkoira> Avaintiedot |
| --- | --- |
Alkuperämaa:   Ecuador
Määrä:  kuollut sukupuuttoon
Alkuperäinen käyttö:  villikoira
Muita nimityksiä:  Galapagos Dog
FCI-luokitus:  ei FCI-rotu
Galapagoksenkoira on sukupuuttoon kuollut ecuadorilainen koirarotu, jota esiintyi yksinomaan Galapagossaarilla.
Alkuperä

Rodun esi-isät saapuivat saarille laivojen mukana, ja osa niistä jäi pysyvästi saarille. Siellä niistä kehittyi paikallisiin olosuhteisiin sopeutunut uusi rotu. Ne sopeutuivat jopa juomaan suolaista merivettä. Lopulta luonnonsuojelijat huolestuivat huomattuaan koirien syövän ravinnokseen saarien ainutlaatuista eläimistöä ja päättivät siksi hävittää ne sukupuuttoon.
Galantamiini

| --- | --- |

Galantamiini
Systemaattinen (IUPAC) nimi
(4aS,6R,8aS)- 5,6,9,10,11,12- heksahydro- 3-metoksi- 11-metyyli- 4aH- [1]bentsofuro[3a,3,2-ef] [2] bentsatsepiini- 6-oli
Tunnisteet
CAS-numero: 357-70-0
ATC-koodi: N06DA04
PubChem CID: 9651
DrugBank: APRD00206
Kemialliset tiedot
Kaava: C17H21NO3 
Moolimassa: 287,354 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 126,5 °C
Farmakokineettiset tiedot
Hyötyosuus: 80 to 100 %
Proteiinisitoutuminen: 18 %
Metabolia: Hepaattinen osittain CYP450: CYP2D6/3A4
Puoliintumisaika: 7 hours
Ekskreetio: Renaalinen (95 %, josta 32 % muuttumattomana), uloste (5 %)
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Galantamiini (Nivalin, Razadyne, Reminyl) on tetriäärinen kasvialkaloidi, jota löytyy esimerkiksi narsisseista. Hermostoon se vaikuttaa reversiibelinä antikoliiniesteraasina eli koliiniesteraasin inhibiittorina. Lääketieteessä sitä käytetään Alzheimerin taudin hoitoon, ja se on kliinisesti osoitettu tehokkaaksi ja hyvin siedetyksi. Galantamiinin aloitusannos on 8 mg kerran vuorokaudessa ja se voidaan myöhemmin nostaa portaittain 24 mg:aan. Galantamiinilla on koetilanteissa saatu aikaan hyviä tuloksia antikolinergisen myrkytystilan keskushermosto-oireiden kumoamisessa.
Galantamiini on myös toimiva laihdutuslääke suurilla annoksilla. Annosmäärän ylittävien annostusten oireita ovat pahoinvointi ja oksetus.Mekanismia jolla paino putoaa ei tunneta.  Kaikille galantamiinia saaneille potilaille ei aiheudu pahoinvointia ja oksetusta ja paino putoaa silti. Lääkärin tulee huomioida lääkettä määrätessä onko potilaan painon putoaminen hyväksyttävää.
Aiheesta muualla

ChemSpider: Galantamiini (9272) (Arkistoitu – Internet Archive)
Kyoto Encyclopedia of Genes and Genomes (KEGG): Galantamiini (D04292)
ChEMBL: Galantamiini (CHEMBL659)
UNII: Galantamiini (0D3Q044KCA) (Arkistoitu – Internet Archive)